FINNOMENA Market Alert: ตลาดหุ้นฮ่องกงปรับตัวขึ้น 3.4% แม้สถานการณ์การระบาดของโควิดและการเมืองในประเทศยังไม่คลี่คลาย - FINNOMENA
ตลาดหุ้นฮ่องกงและจีน ทั้งดัชนี Hang Seng และ China A50 ปรับตัวขึ้นแรงกว่า 3.4% และ 2.5% ตามลำดับ นำโดยกลุ่มประกันภัยที่ปรับตัวขึ้น 4.81% กลุ่มเทคโนโลยีที่ปรับตัวขึ้น 2.41% กลุ่มพัฒนาอสังหาริมทรัพย์ที่ปรับตัวขึ้น 4.80%
29 พ.ย. 2565

เช้าวันนี้ 29 พย. 65 ตลาดหุ้นฮ่องกงและจีน ทั้งดัชนี Hang Seng และ China A50 ปรับตัวขึ้นแรงกว่า 3.4% และ 2.5% ตามลำดับ นำโดยกลุ่มประกันภัยที่ปรับตัวขึ้น 4.81% กลุ่มเทคโนโลยีที่ปรับตัวขึ้น 2.41% กลุ่มพัฒนาอสังหาริมทรัพย์ที่ปรับตัวขึ้น 4.80% หลังคณะกรรมการกำกับหลักทรัพย์และตลาดหลักทรัพย์ของจีน ได้ผ่อนคลายข้อห้ามในการระดมทุนของผู้พัฒนาอสังหาริมทรัพย์ผ่านตลาดทุนที่ถูกบังคับใช้เป็นเวลาหลายปี เพื่อให้ผู้พัฒนาอสังหาริมทรัพย์รายย่อยสามารถนำเงินมาชำระคืนตราสารหนี้ที่ครบกำหนด ผ่านการระดมทุนและการควบรวมกิจการได้ ซึ่งจะทำให้อุตสาหกรรมมีความแข็งแรงและมีเสถียรภาพมากขึ้น และส่งผลให้แรงกดดันด้านสภาพคล่องในตลาดตราสารหนี้ดูดีขึ้น
ท่าทีดังกล่าวสอดคล้องกับการลด RRR(reserve requirement ratio) 0.25% ลงมาสู่ระดับ 7.8% ในอาทิตย์ที่ผ่านมา ซึ่งถูกคาดว่าจะเสริมสภาพคล่องให้กับระบบเศรษฐกิจได้มากถึง 500,000 ล้านหยวนด้วยกัน จากความสามารถในการปล่อยกู้เพิ่มเติมของธนาคารพาณิชย์
โดยการปรับตัวขึ้นดังกล่าว เป็นการปรับตัวขึ้นในสองกลุ่มที่ได้รับแรงกดดันทางตรงทั้งกลุ่มอสังหาริมทรัพย์ ที่ถูกกดดันจากมาตรการควบคุมมานับตั้งแต่ต้นปี และกลุ่มประกันภัยจากความกังวลเรื่องแนวทางการรับมือกับสถานการณ์การระบาดของ Covid-19 ซึ่งส่งผลให้เกิดการประท้วงของประชาชนจำนวนมากในหัวเมืองใหญ่จากความไม่พอใจต่อนโยบาย Zero Covid ในช่วงที่ผ่านมา สะท้อนการคลายความกังวลต่อสถานการณ์ได้
FINNOMENA Investment Team มองว่าจะตลาดหุ้นจีนยังเผชิญความผันผวนจากปัจจัยของแรงกดดันทางการเมืองภายในประเทศและความไม่แน่นอนของการใช้มาตรการควบคุม Covid-19 หลังเผชิญกับความไม่พอใจของประชาชนต่อนโยบายในช่วง 3 ปีที่ผ่านมา ซึ่งส่งผลกระทบต่อความเป็นอยู่และเศรษฐกิจเป็นอย่างมาก
อย่างไรก็ตาม Valuation ของหุ้นจีนหลาย ๆ ดัชนีอยู่ในระดับที่ถูก โดยเฉพาะในดัชนี Hang Seng Index ที่อยู่ในระดับ Deep Discount แต่จากสถิติในอดีตมักเป็นจุดสะสมที่ให้ผลตอบแทนที่ดีในระยะยาว ทั้งนี้ในระยะสั้นแนะนำให้ให้รอปัจจัยบวก เนื่องจากตลาดหุ้นจีนยังคงมีความผันผวน จนกว่าจะเห็นความชัดเจนของการดำเนินมาตรการ Zero Covid หลังจากนี้ ส่วนการลงทุนระยะยาว ที่เน้นพิจารณาจากปัจจัยเชิงมูลค่า สามารถทยอยสะสมได้ ในกองทุนหุ้นจีนต่าง ๆ ซึ่งมักมีค่า Correlation กับดัชนี Hang Seng อาทิ K-CHINA-A(A), P-CGREEN
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นจีน
ตลาดหุ้นฮ่องกง
แชร์บทความ: